Diari Oficial de la Generalitat Valenciana


Sumari del DOGV 8096, del 01-08-2017 (2017/7089)

ACORD de 28 de juliol de 2017, del Consell, de suspensió del Pla general de Dénia de 1972.
------------------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7089


Data del document
:   28-07-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori
    * Dénia
    * pla d'urbanisme
    * administració local
    * legislació

ACORD de 28 de juliol de 2017, del Consell, de suspensió del Pla general de Dénia de 1972. [2017/7089]  
El Pla general transitori de Dénia (PGT) es va aprovar per Resolució de 27 de desembre de 2005, del conseller de Territori i Habitatge. L'esmentada resolució va ser publicada en el BOP d'Alacant núm. 10-1, de 13 de gener de 2006, i ressenyada en el DOCV núm. 5183, de 24.01.2006, moment a partir del qual va entrar en vigor. L'esmentat Pla general transitori va resultar anul·lat per sentència del Tribunal Suprem de 13 de setembre de 2012.  
L'esmentat pronunciament judicial va suposar la pèrdua de vigència del planejament urbanístic aplicable a Dénia fins llavors, el denominat PGT, així com la reviviscència del planejament urbanístic anterior a aquest que, tenint en compte la cadena d'anul·lacions judicials d'instruments de planejament d'aquesta localitat, es remunta al Pla general d'ordenació urbana de 1972; respecte del qual el mateix Tribunal Superior de Justícia de la Comunitat Valenciana, en la seua sentència núm. 737/2010, d'11 de juny, va reconèixer la seua obsolescència, ja que «va ser dictat davall la vigència de la Llei del sòl de 1956, quan ni tan sols existien els estàndards urbanístics; a més és obvi que la població de Dénia i les seues necessitats de fa 35 anys, no tenien res a veure amb les d'ara».  
Per a evitar, precisament, l'aplicació del reviviscent Pla general de 1972 i els efectes perniciosos que se'n puguen derivar, el Consell, per mitjà del Decret 54/2013, va decidir suspendre la seua vigència i, alhora, aprovar un Règim urbanístic transitori (RUT), que va entrar en vigor en ocasió de la seua publicació en el DOCV núm. 7016, de 03.05.2013.  
  
Doncs bé, l'esmentat RUT ha suposat la normativa urbanística que s'ha aplicat en el municipi de Dénia entre el període maig-2013/maig/2017 quan es va prorrogar el RUT per mitjà del Decret 112/2013, de 2 d'agost, del Consell; que modificava l'anterior estenent la seua vigència «... fins que culmine el procediment d'aprovació del Pla general en tràmit».  
No obstant això, el Decret 54/2013 va resultar anul·lat per la sentència del Tribunal Suprem de 29.06.2017; anul·lació de la qual resulta la reviviscència, una altra vegada, del Pla general de 1972, la qual cosa suposa l'atribució de validesa i eficàcia plenes a un planejament que ?al marge d'obsolet- resulta contradictori amb la realitat física del municipi de Dénia i de l'aplicació de la qual podrien derivar-se conseqüències indesitjades que, al marge de posar en dubte la seua legalitat, posen en compromís el model urbanístic del futur Pla general estructural de Dénia, actualment en tramitació.  
Conscient d'això, l'Ajuntament de Dénia va adoptar acord plenari, en sessió de 21 de juliol de 2017, pel qual se sol·licita al Consell que suspenga la vigència del Pla general d'ordenació urbana de Dénia de 1972 i els seus plans de desenvolupament formulats per l'Ajuntament que no van implicar inversió ni cap programació, sinó que es van limitar a detallar l'ordenació general determinada pel Pla general esmentat:  
  
- PP Nucli i zona d'influència, 1976  
€ PP Muntanya Montgó, 1976  
€ PP Polígon industrial, 1973, i del Pla de reforma interior i extensió de les zones nord i sud de Dénia 1966, atesa la inadequació dels esmentats planejaments a la realitat municipal actual, falta ja apreciada amb anterioritat i per la qual es van formular el RGA 8750/07 i UZC 5000 i també el Pla Especial de protecció del ZDO 5603, per la seua actual insuficiència.  
El 25 de juliol de 2017, l'alcalde de Dénia emet una resolució aclaridora en què d'acord amb l'informe emés pel coordinador de l'oficina municipal de planejament es considera que en el cas que pel Consell s'executara en actes separats, i no conjuntament, la suspensió del PGOU 1972 de Dénia i els seus plans de desenvolupament i l'establiment d'un Règim Urbanístic Transitòriament aplicable a Dénia, llavors la suspensió sol·licitada del PE de Protecció del Patrimoni Histórico-Artístico ha de vincular-se a aqueix establiment i no a la suspensió del PGOU de 1972, perquè en cas contrari el Patrimoni HA quedaria sense protecció entre l'un i l'altre moment.  
L'article 44.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP) estableix que, «per acord del Consell, a proposta o amb un informe previ del municipi i de l'òrgan ambiental i territorial, cal suspendre la vigència dels plans d'àmbit municipal i dictar normes transitòries d'urgència que els substitueixen en situacions excepcionals».  
La gravetat de les conseqüències derivades de l'eventual reviviscència del Pla general de 1972 aconsella, doncs, acordar la seua suspensió en els termes sol·licitats per l'Ajuntament de Dénia.  
De la mateixa manera, pertoca dotar el municipi d'unes normes transitòries d'urgència amb què transitar fins a l'aprovació definitiva del nou planejament en tramitació; normes transitòries d'urgència que, d'acord amb el pronunciament de la sentència del TS de 29.06.2017, no poden aprovar-se automàticament sinó que han de seguir un procediment que incloga informació pública amb caràcter previ a la seua aprovació; per la qual cosa no és procedent una altra cosa, en aquest moment, que acordar l'inici d'aquest procediment. Fins que s'aproven aqueixes normes transitòries d'urgència seran aplicables les normes d'aplicació directa establertes en la legislació urbanística, principalment els articles 66.4, 196 i disposició transitòria novena de la Llei 5/2014, de 25 de juliol, de la Generalitat, d'ordenació del territori, urbanisme i paisatge, així com aquells altres articles l'aplicació dels quals no necessite l'aprovació prèvia d'instrument de planejament.  
Per tot el que s'ha exposat anteriorment, vista la sol·licitud formulada per l'Ajuntament de Dénia, a proposta de la consellera d'Habitatge, Obres Públiques i Vertebració del Territori, el Consell, prèvia deliberació, en la reunió de 28 de juliol de 2017,  
  
  
ACORDA  
  
Primer. Suspensió del Pla general de Dénia de 1972  
Se suspèn la vigència del Pla general d'ordenació urbana de Dénia, aprovat per la Comissió Provincial d'Urbanisme de 1972. La suspensió comprèn no sols el Pla general en si, sinó també els següents instruments de planejament:  
- PP Nucli i zona d'influència, 1976  
€ PP Muntanya Montgó, 1976  
€ PP Polígon industrial, 1973, i del Pla de reforma interior i extensió de les zones nord i sud de Dénia 1966, donada la inadequació dels esmentats planejaments a la realitat municipal actual, falta ja apreciada amb anterioritat i per la qual es van formular el EIV 7341/07 i YMI 0069.  
  
Segon. Normes transitòries d'urgència  
Es disposa l'inici del procediment per a l'aprovació d'unes normes urbanístiques transitòries per al municipi de Dénia, que hauran de redactar-se i tramitar-se en els termes que preveu l'article 44.6 de la LOTUP. Aquest procediment inclourà, en tot cas, el preceptiu tràmit d'informació pública.  
  
Tercer. Publicació  
Ordenar la publicació d'aquest acord en el Diari Oficial de la Generalitat Valenciana.  
  
València, 28 de juliol de 2017  
  
La consellera secretària,  
MÓNICA OLTRA JARQUE